CELEX: 62020TN0119
Language: lt
Date: 2020-02-24 00:00:00
Title: Byla T-119/20: 2020 m. vasario 24 d. pareikštas ieškinys byloje IN / EASME

8.6.2020   
            
            
               LT
            
            
               Europos Sąjungos oficialusis leidinys
            
            
               C 191/19
            
         
      2020 m. vasario 24 d. pareikštas ieškinys byloje IN / EASME
      
      (Byla T-119/20)
      (2020/C 191/26)
      Proceso kalba: prancūzų
      
         Šalys
      
      
         Ieškovas: IN, atstovaujamas advokatės L. Levi
      
         Atsakovė: Mažųjų ir vidutinių įmonių reikalų vykdomoji įstaiga (EASME)
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu;
               
            
                  —
               
               
                  panaikinti 2019 m. balandžio 15 d. EASME vykdančiojo direktoriaus, veikiančio Sudaryti tarnybos sutartis įgaliotos tarnybos (STSĮT) vardu, sprendimą nepratęsti ieškovo sutarties pasibaigus jos terminui (2019 m. balandžio 30 d.);
               
            
                  —
               
               
                  panaikinti ieškovo 2018 m. vertinimo ataskaitą, kuri buvo parengta 2019 m. birželio 3 d.;
               
            
                  —
               
               
                  prireikus, panaikinti 2019 m. lapkričio 15 d. STSĮT sprendimą, kuriuo atmetamas ieškovo reikalavimas;
               
            
                  —
               
               
                  priteisti iš atsakovės atlyginti patirtą žalą;
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas teisės būti išklausytam ir 2019 m. vasario 4 d. sprendimo „EASME Policy for Management of employment contracts“ pažeidimais.
               
            
                  2.
               
               
                  Antrasis ieškinio pagrindas grindžiamas rūpestingumo pareigos pažeidimu.
               
            
                  3.
               
               
                  Trečiasis ieškinio pagrindas grindžiamas akivaizdžiomis vertinimo klaidomis.
               
            
                  4.
               
               
                  Ketvirtasis ieškinio pagrindas grindžiamas teisinio saugumo ir teisėtumo principo, pagrįsto termino, gero administravimo principo ir rūpestingumo pareigos pažeidimais.
               
            
                  5.
               
               
                  Penktasis ieškinio pagrindas, susijęs su prašymu panaikinti vertinimo ataskaitą, grindžiamas akivaizdžiomis vertinimo klaidomis.
               
            Be to, ieškovas mano, kad pagrinduose dėl panaikinimo nurodyti neteisėtumai priskirtini atsakovei. Jis prašo atlyginti neturtinę žalą, kuri tariamai atsirado dėl ginčijamų sprendimų.